李先芳 (萬曆進士)

李先芳（），字茂實，號玉梅，南直隸蘇州府嘉定縣民籍，徽州府歙縣人，明朝政治人物。

 生平 
丁巳（官年）十一月十二日生。萬曆十年（1582年）壬午科應天鄉試舉人，十七年（1589年）以春秋房中式己丑科三甲一百四十一名進士。大理寺觀政，十二月授中書舍人，二十一年選擢刑科給事中，本年差巡视皇城万历二十二年正月，刑科给事中李先芳以青徐兖豫灾，条上诸事，户部言借运米一款，合依先芳议，酌定平籴米价解部，俟丰岁召商和籴，至概免赃赎，贫民虽幸沾恩，富奸反致漏网，其委系难完者，准豁余照旧追徵二分，买谷备赈；八分解部济边。允之。，二十三年（1595年）升戶科右給事中，本年升四川布政使司參議，赴任未半年，二十四年卒于官。祀乡贤《嘉定縣志》：李先芳，字茂實，万历己丑进士。初官中書，擢為給事中。上嘗誚讓冢宰，疏言待大臣當以禮。有武臣謀柄錦衣事，疏言其家貴盛烜赫，勛戚無與比，物忌大滿，宜折其萌芽。常州人輓輸至京，米未入倉，橫遭嚴譴，疏言小民道途勞困，直以官吏需索過當，不滿其意，故被重劾，願上裁之。皆不報。而在廷以爲知大體。緬甸在西南彝中，未嘗侵叛，會與三宣搆怨，小相攻殺，而僥倖者自詭緬不足平，可藉以為功，遂用二十萬眾，勞費數歲，雲南騷然。先芳奏言蜀之播、滇之緬，本皆不足動王師，乞敕邊臣無敝所恃，以事無用事平之，後人益思其言。升四川布政使司參議，未半歲而卒。漕折之著為令也，贊成其議，今祀鄉賢。。

家族
曾祖父李社鼎；祖父李文邦。父李汝節，嘉靖四十四年進士，官登州府同知。弟李中芳。

 注釋 
《萬曆十七年己丑科進士履歷便覽》

X
Category:嘉定县人
Category:明朝中書舍人
Category:明朝刑科給事中
Category:明朝戶科右給事中
Category:明朝四川布政使司參議